Document ID: 32004D0589

NÕUKOGU OTSUS,
19. juuli 2004,
mis käsitleb Euroopa Ühenduse ja Korea Vabariigi vahelise telekommunikatsioonialaste hangete lepingu Euroopa Ühenduse poolsest denonsseerimisest teatamist Korea Vabariigile
(2004/589/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133 koostoimes artikli 300 esimese lausega,
võttes arvesse Euroopa Ühenduse ja Korea Vabariigi vahelise telekommunikatsioonialaste hangete lepingu (edaspidi “leping”), (1) mis on vastu võetud otsusega 97/784/EÜ, (2) artikli 8 lõiget 5,
võttes arvesse komisjoni ettepanekut,
ning arvestades järgmist:
(1)
Lepingu artikli 8 lõike 5 kohaselt võib kumbki lepinguosaline lepingu denonsseerida, teatades sellest teisele lepinguosalisele.
(2)
Leping kaotas ühenduse telekommunikatsioonioperaatorite taganemise, Korea telekommunikatsioonituru liberaliseerimise ja Korea Telecom'i erastamise tulemusena oma eesmärgi.
(3)
Korea Vabariik leiab samuti, et leping on kaotanud eesmärgi.
(4)
On asjakohane, et Euroopa Ühendus denonsseerib lepingu.
(5)
Nõukogu peaks volitama komisjoni lepingu denonsseerimisest teatama.
(6)
Euroopa Ühenduse ja Korea Vabariigi vaheline eratelekommunikatsioonioperaatorite hangete memorandum (3) tuleks jätta kehtima,
ON VASTU VÕTNUD JÄRGMISE OTSUSE:
Artikkel 1
Käesolevaga denonsseerib Ühendus Euroopa Ühenduse ja Korea Vabariigi vahelise telekommunikatsioonialaste hangete lepingu.
Artikkel 2
Nõukogu eesistujal on õigus määrata isik või isikud, kes on volitatud denonsseerimisest Korea Vabariigile teatama.
Brüssel, 19. juuli 2004

Labels: 5
3
12
18
15